stanford-oval/wikipedia huggingface dataset:
หลวงไพเราะเสียงซอ (อุ่น ดูรยะชีวิน)
ประวัติ > การงาน

หลวงไพเราะเสียงซอ (อุ่น ดูรยะชีวิน) เริ่มรับราชการเป็นมหาดเล็ก สังกัดกองดนตรี ใน สมเด็จพระบรมโอรสาธิราช เจ้าฟ้ามหาวชิราวุธ สยามมกุฎราชกุมาร ต่อมาเมื่อมีการจัดตั้งกรมมหรสพในสมัยรัชกาลที่ 6 ได้รับราชการสังกัดกรมพิณพาทย์หลวง ได้รับพระราชทานบรรดาศักดิ์เป็น "ขุนดนตรีบรรเลง" แล้วเลื่อนเป็น "หลวงไพเราะเสียงซอ" และได้รับพระราชทานเหรียญดุษฎีมาลา เข็มศิลปวิทยา
นอกจากหน้าที่ราชการ ยังได้เป็นครูฝึกสอนให้วงเครื่องสายของพระบรมวงศานุวงศ์และข้าราชการหลายวง ได้แก่ วงของสมเด็จพระนางเจ้าอินทรศักดิศจี พระวรราชชายา วงของพระสุจริตสุดา (เปรื่อง สุจริตกุล) วงของพระยาอนิรุทธเทวา (หม่อมหลวงฟื้น พึ่งบุญ)
ในสมัยรัชกาลที่ 7 ได้เป็นพระอาจารย์ถวายการสอนซอแด่ พระบาทสมเด็จพระปกเกล้าเจ้าอยู่หัว และ สมเด็จพระนางเจ้ารำไพพรรณี พระบรมราชินี พร้อมด้วยพระบรมวงศานุวงศ์หลายพระองค์ ในการทรงเล่นเครื่องสายส่วนพระองค์ นอกจากนี้ยังได้ถวายการสอนซอแด่ พระเจ้าวรวงศ์เธอ พระองค์เจ้าเฉลิมเขตรมงคล อีกด้วย
ภายหลังเปลี่ยนแปลงการปกครอง ได้โอนย้ายมารับราชการที่กรมศิลปากร ขณะเดียวกันได้รับเชิญเป็นครูสอนเครื่องสายที่โรงเรียนนาฏศิลป และเป็นอาจารย์พิเศษที่ชุมนุมดนตรีไทย มหาวิทยาลัยธรรมศาสตร์
ประวัติ > มรณกรรม

หลวงไพเราะเสียงซอ (อุ่น ดูรยะชีวิน) มีโรคประจำตัวคือหืด (Asthma) ภายหลังตรวจพบว่าเป็นมะเร็งที่คอและปาก เข้ารับการรักษาที่โรงพยาบาลศิริราชหลายครั้งจนอาการหายดี แต่ครั้งหลังสุดป่วยเป็นไข้หวัด มีอาการอ่อนเพลียและปอดบวม ถึงแก่กรรมเมื่อวันที่ 13 สิงหาคม พ.ศ. 2518 ณ โรงพยาบาลศิริราช สิริอายุได้ 84 ปี
การถ่ายทอดความรู้

หลวงไพเราะเสียงซอ (อุ่น ดูรยะชีวิน) ได้ถ่ายความรู้ให้ศิษย์หลายคน แต่เฉพาะที่มีชื่อเสียงปรากฏในวงการดนตรีไทย ได้แก่ อนันต์ ดูรยะชีวิน ไปล่ วรรณเขจร ปลั่ง วรรณเขจร  เจริญใจ สุนทรวาทิน  ประเวช กุมุท  ศิลปี ตราโมท  ไพศาล อินทวงศ์  บุญเสริม ภู่สาลี  โกวิทย์ ขันธศิริ  วิพรรณ ศาสตร์เปล่ง วรยศ ศุขสายชล  เชวงศักดิ์ โพธิสมบัติ  และ จีรพล เพชรสม
ชีวิตส่วนตัว

หลวงไพเราะเสียงซอ (อุ่น ดูรยะชีวิน) สมรสครั้งแรกกับ นวม มัธยมจันทร์ มีบุตรธิดา 8 คน คือ อนันต์ อนุ อนงค์ เอนก ดวงเนตร อนนต์ อณัต และ อำนาย
ต่อมาสมรสกับ หม่อมเจ้ากริณานฤมล สุริยง พระธิดาใน พระเจ้าบรมวงศ์เธอ กรมหมื่นไชยาศรีสุริโยภาส มีบุตรธิดา 5 คน คือ ผกากน พิมลชัย พิไลพรรณ จันทราภรณ์ และ สุริยพันธ์
บรรดาศักดิ์และยศ

พ.ศ. 2448 ถวายตัวเป็นมหาดเล็กใน สมเด็จพระบรมโอรสาธิราช เจ้าฟ้ามหาวชิราวุธ สยามมกุฎราชกุมาร สังกัดกองดนตรี ยศชั้น 2 ตรี ชั้น 3
23 ตุลาคม พ.ศ. 2453 ปรับตำแหน่งตามทำเนียบมหาดเล็กประจำ เนื่องด้วย สมเด็จพระบรมโอรสาธิราช เจ้าฟ้ามหาวชิราวุธ สยามมกุฎราชกุมาร เถลิงถวัลยราชสมบัติ
พ.ศ. 2454 ได้รับพระราชทานยศเป็น มหาดเล็กวิเศษ
25 พฤษภาคม พ.ศ. 2458 ได้รับพระราชทานยศเป็น รองหุ้มแพร และได้รับพระราชทานบรรดาศักดิ์เป็น ขุนดนตรีบรรเลง ถือศักดินา 300
13 ธันวาคม พ.ศ. 2460 ได้รับพระราชทานบรรดาศักดิ์เป็น หลวงไพเราะเสียงซอ ถือศักดินา 400 เข้าเฝ้ารับพระราชทานสัญญาบัตรบรรดาศักดิ์ที่พระที่นั่งอนันตสมาคมเมื่อวันที่ 6 ตุลาคม 2462
27 กุมภาพันธ์ 2466 ได้รับพระราชทานยศเสือป่าเป็น นายหมวดโท
30 ธันวาคม พ.ศ. 2465 ได้รับพระราชทานยศเป็น หุ้มแพร
เครื่องราชอิสริยาภรณ์

พ.ศ. 2459 –  เหรียญดุษฎีมาลา เข็มศิลปวิทยา (ร.ด.ม.(ศ))
คณะวิศวกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง

| --- | --- |
School of Engineering,  King Mongkut's Institute of Technology Ladkrabang

สถาปนา: พ.ศ. 2507 (1 พฤษภาคม พ.ศ. 2507)   วิทยาลัยโทรคมนาคม นนทบุรี   พ.ศ. 2514   คณะวิศวกรรมศาสตร์
คณบดี: รศ.ดร.สมยศ เกียรติวนิชวิไล 
ที่อยู่: เลขที่ 3 หมู่ 2 ถนนฉลองกรุง แขวงลาดกระบัง เขตลาดกระบัง กรุงเทพมหานคร 10520
วารสาร: วิศวสารลาดกระบัง
สี:   สีเลือดหมู
มาสคอต: เกียร์
เว็บไซต์: 
คณะวิศวกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง แต่เดิมเป็น"ศูนย์ฝึกโทรคมนาคมนนทบุรี" ก่อนจะยกฐานะเป็นคณะวิศวกรรมศาสตร์ เป็น 1 ใน 7 คณะของสถาบัน มีทั้งสิ้น 13 ภาควิชา ตั้งอยู่ฝั่งตรงข้ามสำนักหอสมุดกลาง และมีพื้นที่ติดกับคณะสถาปัตยกรรมศาสตร์
ประวัติศาสตร์

ประวัติของคณะวิศวกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง แบ่งเป็น 2 ยุค คือ ยุคแรก นับตั้งแต่เริ่มก่อตั้งจนถึงวันที่ได้รับอนุมัติให้เปลี่ยนเป็นคณะวิศวกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง และยุคที่ 2 นับจากวันที่ได้รับอนุมัติ จนถึงปัจจุบัน
ประวัติศาสตร์ > ยุคต้น

วันที่ 24 สิงหาคม พ.ศ. 2503 รัฐบาลไทยและรัฐบาลญี่ปุ่นได้มีพิธีการลงนาม ร่วมมือกัน จัดตั้ง “ศูนย์ฝึกโทรคมนาคมนนทบุรี” สังกัด กองโรงเรียนพาณิชย์ กรมอาชีวศึกษา กระทรวงศึกษาธิการ
วันที่ 16 กุมภาพันธ์ พ.ศ. 2505 ได้เริ่มดำเนินการสอนครั้งแรกใน 2 หลักสูตร ได้แก่ หลักสูตร 6 เดือน สำหรับข้าราชการ ทหาร ตำรวจ และพนักงานองค์กรในสายงานโทรคมนาคม และ หลักสูตร 1 ปี สำหรับนักเรียนที่สำเร็จการศึกษาจากโรงเรียนกรมไปรษณีย์โทรเลข หรือจบปีที่ 2 จากโรงเรียนอาชีวศึกษาชั้นสูง แผนกวิทยุโทรคมนาคม ในตอนนั้น มีอาจารย์ชาวไทย จำนวน 10 คน และอาจารย์ชาวญี่ปุ่น จำนวน 8 คน โดยมีนักศึกษารุ่นแรกจำนวน 23 คน เดือนมิถุนายน พ.ศ. 2505 มีการปรับปรุงหลักสูตร 1 ปี เป็นหลักสูตร 3 ปีให้เทียบเท่าวิทยาลัยเทคนิคทั่วไป ซึ่งมีคุณวุฒิระดับประกาศนียบัตรวิชาชีพชั้นสูง (ปวส.)
วันที่ 1 พฤษภาคม พ.ศ. 2507 ได้รับการยกฐานะเป็น “วิทยาลัยโทรคมนาคม นนทบุรี”
ปี พ.ศ. 2511  และได้ปรับปรุงหลักสูตรปวส. จากหลักสูตร 3 ปี เป็นหลักสูตร 5 ปี ในสาขาวิชาวิศวกรรมโทรคมนาคม และมีนักศึกษารุ่นแรกจำนวน 49 คน ในปี พ.ศ. 2512 ปีถัดมาเกิดมีการเปลี่ยนแปลงครั้งใหญ่เมื่อ สภาผู้แทนราษฎรให้ความเห็นชอบ ร่างพระราชบัญญัติวิทยาลัยเทคโนโลยี โดยให้ใช้ชื่อว่า “สถาบันเทคโนโลยี” และมีฐานะเทียบเท่ามหาวิทยาลัย ซึ่งประกอบด้วย วิทยาลัยโทรคมนาคมนนทบุรี วิทยาลัยเทคนิคธนบุรี และวิทยาลัยเทคนิคพระนครเหนือ ในวันที่ 13 มกราคม พ.ศ. 2513
ในวันที่ 24 เมษายน พ.ศ. 2514 ได้รับพระราชทานพระบรมราชานุญาต ให้ใช้พระนาม “พระจอมเกล้า” เป็นชื่อของสถาบันทั้ง 3 วิทยาเขต ภายใต้พระราชบัญญัติสถาบันเทคโนโลยีพระจอมเกล้า โดยมีฐานะเป็นกรม สังกัดกระทรวงศึกษาธิการ ในปีเดียวกันนั้นได้ย้ายวิทยาเขตมาอยู่ที่ลาดกระบัง ซึ่งเป็นที่ดินของทายาท ท่านเจ้าพระยาสุรวงศ์ไวยวัฒน์(วร บุนนาค หรือ เจ้าคุณทหาร) มีเนื้อที่กว่า 1000 ไร่ เรียกว่า "วิทยาเขตนนทบุรี-ลาดกระบัง" และได้รับความช่วยเหลือจากรัฐบาลญี่ปุ่นเป็นเงินกว่า 70 ล้านบาทเพื่อก่อสร้างอาคารเรียนและอื่นๆ และในวันที่ 6 มิถุนายน พ.ศ. 2515 สำนักงานคณะกรรมการข้าราชการพลเรือน (ก.พ.) ก็ได้รับรอง "ปริญญาวิศวกรรมศาสตรบัณฑิต สาขาวิชาวิศวกรรมโทรคมนาคม"
ประวัติศาสตร์ > ยุคที่ 2

วันที่ 24 สิงหาคม พ.ศ. 2515 วิทยาลัยโทรคมนาคมนนทบุรี ได้รับอนุมัติให้เปลี่ยนสถานภาพเป็น “คณะวิศวกรรมศาสตร์”  ต่อมาอีก 2 ปีในวันที่ 29 มิถุนายน พ.ศ. 2517 มีการโอนสังกัดของสถาบันเทคโนโลยีพระจอมเกล้า ไปสังกัดทบวงมหาวิทยาลัย ปีถัดมาคณะวิศวกรรมศาสตร์ ได้เปิดสอนในระดับปริญญาโท “หลักสูตรวิศวกรรมศาสตรมหาบัณฑิต สาขาวิชาวิศวกรรมไฟฟ้า” โดยได้รับความเห็นชอบหลักสูตรในวันที่ 19 มิถุนายนในปีเดียวกันนั้น และในวันที่ 16 มิถุนายน พ.ศ. 2519 นับเป็นเกียรติประวัติสูงสุดเมื่อพระบาทสมเด็จพระเจ้าอยู่หัวและสมเด็จพระนางเจ้าพระบรมราชินีนาถได้เสด็จมาทำการเปิดวิทยาเขตลาดกระบังและได้มีการจัดงานนิทรรศการ "พระจอมเกล้าลาดกระบัง" ขึ้นในระหว่างวันที่ 16-20 มิถุนายน พ.ศ. 2519
พ.ศ. 2521 คณะวิศวกรรมศาสตร์ร่วมกับกรมวิเทศสหการและรัฐบาลญี่ปุ่น จัดการอบรมนานาชาติ หลักสูตรเทคโนโลยีโทรคมนาคมขึ้นเป็นครั้งแรก ซึ่งยังมีการจัดต่อมาในทุกๆปี นอกจากนี้ยังได้รับความช่วยเหลือจากรัฐบาลญี่ปุ่น ในสาขาวิศวกรรมไฟฟ้า คอมพิวเตอร์ โซลิดสเตท(ศูนย์วิจัยอิเล็กทรอนิกส์) และอิเล็กทรอนิกส์ และอีกก้าวที่นับเป็นจุดสูงสุดของการศึกษาคือเปิดสอนในระดับปริญญาเอก “หลักสูตรวิศวกรรมศาสตรดุษฎีบัณฑิต สาขาวิชาวิศวกรรมไฟฟ้า” เป็นแห่งแรกในประเทศไทยในปี พ.ศ. 2525และมีนักศึกษาจบหลักสูตร เป็นคนแรกในประเทศไทยในปี พ.ศ. 2529 ในปี พ.ศ. 2528 สถาบันเทคโนโลยีพระจอมเกล้าวิทยาเขตเจ้าคุณทหารลาดกระบัง ได้มีฐานะเป็นมหาวิทยาลัยอิสระ ตามพระราชบัญญัติ มีชื่อเต็มว่า "สถาบันเทคโนโลยีพระจอมเกล้าเจ้าคุณทหารลาดกระบัง"
จากจุดเริ่มต้นของศูนย์ฝึกโทรคมนาคม ในปีพ.ศ. 2503 ซึ่งมีนักศึกษารุ่นแรก 23 คน คณะวิศวกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง ได้มีการพัฒนาอย่างต่อเนื่องและมุ่งมั่นที่จะผลิตบัณฑิต ทางวิศวกรรมศาสตร์ที่มีความรู้ ความสามารถและมีคุณธรรมสู่สังคมอย่างต่อเนื่อง คณะวิศวกรรมศาสตร์ได้ เปิดการเรียนการสอนให้สาขาวิชาที่หลากหลาย โดยมีการดำเนินการจัดตั้งเป็นภาควิชาต่าง ๆ ดังนี้
พ.ศ. 2503 จัดตั้งภาควิชาวิศวกรรมโทรคมนาคม
พ.ศ. 2519 จัดตั้งภาควิชาวิศวกรรมไฟฟ้า
พ.ศ. 2519 จัดตั้งภาควิชาอิเล็กทรอนิกส์
พ.ศ. 2519 จัดตั้งภาควิชาวิศวกรรมเครื่องกล
พ.ศ. 2521 จัดตั้งภาควิชาวิศวกรรมคอมพิวเตอร์
พ.ศ. 2525 จัดตั้งภาควิชาวิศวกรรมระบบควบคุม
พ.ศ. 2525 จัดตั้งศูนย์วิจัยอิเล็กทรอนิกส์
พ.ศ. 2530 จัดตั้งภาควิชาวิศวกรรมเกษตร
พ.ศ. 2533 จัดตั้งภาควิชาวิศวกรรมโยธา (ชื่อเดิม ภาควิชาเทคโนโลยีการก่อสร้าง เมื่อพ.ศ. 2529)
พ.ศ. 2537 จัดตั้งภาควิชาวิศวกรรมเคมี
พ.ศ. 2538 จัดตั้งภาควิชาวิศวกรรมอาหาร
พ.ศ. 2540 จัดตั้งโครงการภาควิชาวิศวกรรมอุตสาหการ
พ.ศ. 2543 จัดตั้งภาควิชาวิศวกรรมการวัดคุม (ชื่อเดิมภาควิชาเทคโนโลยีการวัดคุมทางอุตสาหกรรม เมื่อพ.ศ. 2526)
พ.ศ. 2544 จัดตั้งภาควิชาวิศวกรรมสารสนเทศ (ชื่อเดิม ภาควิชาเทคนิคอุตสาหกรรม เมื่อพุทธศักราช 2517)
ในปัจจุบัน คณะวิศวกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง เป็นคณะวิศวกรรมศาสตร์ระดับแนวหน้าของประเทศที่ได้รับการยอมรับในระดับนานาชาติ มีหลักสูตรระดับปริญญาตรี ปริญญาโทและปริญญาเอกในหลายสาขาทางวิศวกรรมศาสตร์ มีศูนย์วิจัยทางวิศวกรรมศาสตร์จำนวน 2 ศูนย์ โดยในปัจจุบัน มีคณาจารย์จำนวน 296 คน และบุคลากรที่สนับสนุนงานด้านวิชาการจำนวน 246 คน
แหล่งข้อมูลอื่น

คณะวิศวกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง เก็บถาวร 2015-07-26 ที่ เวย์แบ็กแมชชีน
VDOแนะนำคณะวิศวกรรมศาสตร์ เก็บถาวร 2008-06-10 ที่ เวย์แบ็กแมชชีน
แผนที่และอาคารคณะวิศวกรรมศาสตร์ สจล. เก็บถาวร 2008-04-22 ที่ เวย์แบ็กแมชชีน
สมาคมศิษย์เก่า คณะวิศวกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง
แผนที่และภาพถ่ายทางอากาศของ คณะวิศวกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°43′36″N 100°46′48″E﻿ / ﻿13.726725°N 100.780125°E﻿ / 13.726725; 100.780125
ชวรินทร์ เพริศพิริยะวงศ์

| ชวรินทร์ เพริศพิริยะวงศ์ |
| --- | --- |

เกิด: 25 กรกฎาคม พ.ศ. 2544 (23 ปี) กรุงเทพมหานคร ประเทศไทย
ชื่ออื่น: นุนิว
ศิษย์เก่า: มหาวิทยาลัยเกษตรศาสตร์
อาชีพ:  นักแสดง  นักร้อง  พิธีกร 
ส่วนสูง: 173 cm (5 ft 8 in)
อาชีพแสดง
ปีที่แสดง: พ.ศ. 2565–ปัจจุบัน
ผลงานเด่น: เกื้อ กีรติ – Cutie Pie นิ่งเฮียก็หาว่าซื่อ
สังกัด: Domundi TV
เมขลา: มณีเมขลาดาราหน้าใหม่ดีเด่น ประเภทซีรีส์วาย พ.ศ. 2565 – Cutie Pie นิ่งเฮียก็หาว่าซื่อ
นาฏราช: เพลงละครยอดเยี่ยม พ.ศ. 2565 – คุณชาย
 
อาชีพทางดนตรี
แนวเพลง: ทีป็อป
เครื่องดนตรี: เสียงร้อง
ช่วงปี: พ.ศ. 2565–ปัจจุบัน
ค่ายเพลง: DMD MUSIC (พ.ศ. 2565–ปัจจุบัน)
 นักดนตรี
ชวรินทร์ เพริศพิริยะวงศ์ (เกิด 25 กรกฎาคม พ.ศ. 2544) ชื่อเล่น นุนิว เป็นนักแสดง นักร้อง และพิธีกรชาวไทย เจ้าของฉายา “ลูกชายแห่งชาติ” และ "ไข่มุกแห่งเอเชีย" เป็นที่รู้จักจากซีรีส์เรื่อง Cutie Pie นิ่งเฮียก็หาว่าซื่อ​ และผลงานเพลงสร้างชื่อ "รักแท้ (True Love)" เพลงประกอบละคร คุณชาย ซึ่งได้รับรางวัลอันทรงเกียรติเพลงประกอบละครแห่งปีจากงานประกาศรางวัลนาฏราช ครั้งที่ 14
ประวัติ

นุนิว ชวรินทร์ เพริศพิริยะวงศ์ เกิดเมื่อวันพุธที่ 25 กรกฎาคม พ.ศ. 2544 เกิดที่ อำเภอพระประแดง จังหวัดสมุทรปราการ เป็นบุตรคนสุดท้อง มีพี่ชาย 1 คน เรียนจบปริญญาตรี สาขาภาษาจีน จากคณะมนุษยศาสตร์ มหาวิทยาลัยเกษตรศาสตร์ ในปี พ.ศ. 2565 ด้วยเกียรตินิยมอันดับ 1 โดยใช้ระยะเวลาในการเรียนเพียง 3 ปีครึ่ง
งานเพลง

นุนิวมีความชื่นชอบการร้องเพลงเป็นอย่างมาก และมีพรสวรรค์ในด้านการร้องเพลงด้วยเนื้อเสียงที่มีเอกลักษณ์ และมีสเน่ห์ในแบบของตัวเอง โดยเขามักจะเผยแพร่คลิปการ Cover เพลงของศิลปินต่างๆ ออกมาในรูปแบบหลากหลายภาษาผ่านทางช่องยูทูป Domundi tv และ DMD MUSIC และในซีรีย์ นิ่งเฮียก็หาว่าซื่อ (Cutie Pie) เขาได้ร้องเพลงประกอบซีรีย์อยู่หลายเพลง เช่น ไอ้คนน่ารัก, How You Feel, ให้ฉันเป็นของเธอ, จะรักฉันอยู่ไหม, ที่รักที่รัก ต่อมานุนิวมีชื่อเสียงและผู้ติดตามมากขึ้นจากการร้องเพลง "รักแท้" ประกอบละครคุณชาย ทางช่องวัน 31
ซึ่งต่อมานุนิวได้สานต่อความฝันและความสามารถของตัวเองด้วยการเดบิวต์เปิดตัวเป็นศิลปินนักร้องอย่างเป็นทางการด้วยเพลง หมอนอิง (Anything) ในวันที่ 6 กรกฎาคม 2566 โดยเพลงนี้แต่งโดยคุณแอ้ม อัจฉริยา โปรดิวเซอร์นักแต่งเพลงมากฝีมือจากนั้นนุนิวก็ได้เดินในเส้นทางของการเป็นศิลปินมาเรื่อยๆ และได้รับโอกาสมากมายจากวงการเพลง และวงการดนตรี
งานแสดง

นุนิวเริ่มต้นเข้าสู่วงการบันเทิงโดยการที่อดีตผู้จัดการส่วนตัวของเขาชักชวนให้ร่วมเล่นในซีรี่ย์หนึ่ง แต่โครงการนั้นล่มไปก่อน อดีตผู้จัดการส่วนตัวจึงพานุนิวไปคัดเลือกต่อที่อื่นอีกหลายค่าย และได้มีการพานุนิวมาฝากไว้กับพี่ออฟชั่น
ต่อมา ออฟชั่น - กิตติพัฒน์ จำปา เปิดตัวสมาชิกรุ่น 2 ของค่ายดูมันดิ (Domundi) เมื่อเดือนมกราคม พ.ศ. 2564 ผ่านเนื้อหาทำปฏิทินปีใหม่ และมีผลงานการแสดงเป็นนักแสดงหลักครั้งแรกในปี พ.ศ. 2565 ประกบคู่กับซี - พฤกษ์ พานิช นักแสดงรุ่นพี่ ในผลงานเรื่อง นิ่งเฮียก็หาว่าซื่อ ต่อมาในปี พ.ศ. 2566 ชวรินทร์รับบทนะนาย นักร้องบอยแบนด์ที่ถูกลักพาตัวในซีรีส์ "ภารกิจ(ลับ)ฉบับแฟนด้อม Fan-Possible ของทรูไอดี
ผลงานการแสดง > ละคร/ซีรีส์

| ปี | ชื่อ | บทบาท | ช่อง | ช่องทางดูย้อนหลัง | หมายเหตุ | อ้างอิง |
| --- | --- | --- | --- | --- | --- | --- |
| 2565 | นิ่งเฮียก็หาว่าซื่อ (Cutie Pie) | เกื้อ กีรติ | ช่องเวิร์คพอยท์ | ยูทูบ/อ้ายฉีอี้/WeTV | นักแสดงนำ |  |
| 2566 | นิ่งเฮีย 2 You (Cutie Pie 2 You) | เกื้อ กีรติ | MandeeWork | ยูทูบ/อ้ายฉีอี้/WeTV | นักแสดงนำ |  |
| 2566 | ภารกิจ(ลับ)ฉบับแฟนด้อม (Mission Fan-Possible) | นะนาย | ทรูไอดี | ทรูไอดี | นักแสดงนำ |  |
| 2566 | ดื้อเฮียก็หาว่าซน (Naughty Babe) | เกื้อ กีรติ | ช่องวัน 31 | ยูทูบ/อ้ายฉีอี้ | นักแสดงสมทบ |  |
| รอประกาศ | มหา'ลัย คลั่ง (Zomvivor ) | นนท์ |  |  | นักแสดงนำ |  |
| รอประกาศ | ข้ามฟ้าเคียงเธอ (The Next Prince) | คณินทร์ อัศวเทวาธินทร์ |  |  | นักแสดงนำ |  |
ผลงานการแสดง > ผลงานภาพยนตร์

| ปี | ชื่อ | บทบาท | โรงภาพยนตร์ |
| --- | --- | --- | --- |
| 2566 | ดับแสงรวี (After Sundown) | แสงรวี แรมสว่าง | เมเจอร์ ซีนีเพล็กซ์ |
| รอประกาศ | Beauty and The Beat | - | - |
ผลงานการแสดง > มิวสิกวิดีโอ

| ปี | ชื่อเพลง | ศิลปิน |
| --- | --- | --- |
| 2564 | หากเธอรักใคร | Waii x Koen |
| 2565 | Always You (ไม่เคยไม่รัก) | Zee Pruk |
ผลงานเพลง > เพลง

| 0 | 1 | 2 | 3 |
| --- | --- | --- | --- |
| ปี | ชื่อ | OST. | หมายเหตุ |
| 2565 | ไอ้คนน่ารัก | นิ่งเฮียก็หาว่าซื่อ (Cutie Pie Series) |  |
| 2565 | How You Feel | นิ่งเฮียก็หาว่าซื่อ (Cutie Pie Series) |  |
| 2565 | ให้ฉันเป็นของเธอ | นิ่งเฮียก็หาว่าซื่อ (Cutie Pie Series) |  |
| 2565 | จะรักฉันอยู่ไหม | นิ่งเฮียก็หาว่าซื่อ (Cutie Pie Series) |  |
| 2565 | ที่รักที่รัก ft. Zee Pruk | นิ่งเฮียก็หาว่าซื่อ (Cutie Pie Series) |  |
| 2565 | รักแท้ (True Love) | คุณชาย |  |
| 2566 | รักก็รักดิ ft. Zee Pruk | นิ่งเฮีย 2 You (Cutie Pie 2 You) |  |
| 2566 | I Feel Your Love | นิ่งเฮีย 2 You (Cutie Pie 2 You) | NuNew ver. |
| 2566 | คือเธอ ft. Zee Pruk | นิ่งเฮีย 2 You (Cutie Pie 2 You) |  |
| 2566 | ไอ้คนน่ารัก (Inter Version) | นิ่งเฮีย 2 You (Cutie Pie 2 You) |  |
| 2566 | ติดเธอ (Tidtidid) ft. Zee Pruk |  | โฆษณาเถ้าแก่น้อย |
| 2566 | แสงรวี (Destiny) ft. Zee Pruk | ดับแสงรวี (After Sundown) |  |
| 2566 | หมอนอิง (Anything) |  |  |
| 2566 | เจ็บแค่ไหนก็ยังรักเธอ | กรงดอกสร้อย | Chandelier Music Ch3 |
| 2566 | กลับไปไม่รู้จักกัน (Forget About Us) | องศาสูญ (Absolute Zero) |  |
| 2566 | เอ๊ะ! (Eh!) ft.Tan Lipta |  |  |
| 2567 | ปิ๊งไปป่ะ (So Bright Baby) ft. Zee Pruk |  | โฆษณา Baby Bright |
| 2567 | 꽃이 피는데 필요한 몇 가지 (Blooming Just For You) |  | NuNew × Paul Kim |
| 2567 | ขึ้นใจ (Unforgettable) |  |  |
| 2567 | กาลเวลาพิสูจน์รักแท้ | ดวงใจเทวพรหม : พรชีวัน | Chandelier Music Ch3 |
| 2567 | ฤดูของเธอ (Your Season) |  |  |
| 2567 | Magic Moment |  |  |
| 2567 | หนึ่งในมาช้า |  |  |
| 2567 | วาดฝัน 2024 ( 未来を描いて ) | NIPPON HAKU BANGKOK 2024 | KOKORO x NuNew |
| 2567 | Be My Baby (This Christmas) |  | F.HERO Ft. NuNew x Txrbo |
สงครามอินโดจีนครั้งที่สาม

| ด ค กสงครามอินโดจีน |
| --- | --- |
 ยุทธการ Masterdom ครั้งที่หนึ่ง ครั้งที่สอง สงครามกลางเมืองลาว  สงครามกลางเมืองกัมพูชา ครั้งที่สาม สงครามกัมพูชา–เวียดนาม  เหตุปะทะชายแดนไทย–เวียดนาม  สงครามจีน–เวียดนาม  ความขัดแย้งจีน–เวียดนาม (1979–1991)  การก่อการกำเริบในลาว  การก่อการกำเริบของแนวร่วม FULRO ต่อเวียดนาม  ยุทธการบ้านร่มเกล้า 
สงครามอินโดจีนครั้งที่สาม เป็นหนึ่งในความขัดแย้งด้วยอาวุธที่เชื่องโยงต่อกัน ส่วนใหญ่เป็นกลุ่มต่างๆ ในฝ่ายลัทธิคอมมิวนิสต์ที่มีอิทธิพลต่อยุทธศาสตร์ในอินโดจีน ภายหลังจากการถอนตัวของสหรัฐอเมริกาในปี ค.ศ. 1973 และชัยชนะของฝ่ายลัทธิคอมมิวนิสต์ในเวียดนามใต้ ลาว และกัมพูชา ในปี ค.ศ. 1975 การถอนตัวของอเมริกันโดยสมบูรณ์นั้นได้กำจัดศัตรูตัวหลักและร่วมของอำนาจคอมมิวนิสต์ทั้งหมด ความแตกต่างระหว่างหลักการเชิงยุทธศาสตร์และการเมืองของจีนและโซเวียตได้เพิ่มมากขึ้นจนนำไปสู่ความแตกแยกระหว่างจีน–โซเวียตในช่วงกลางปีทศวรรษที่ 1950 ระบอบคอมมิวนิสต์ในประเทศกัมพูชา เวียดนาม และลาวได้แสดงความภักดีต่อหนึ่งในสองฝ่ายที่ขัดแย้งกันเหล่านี้ สงครามที่ตามมานั้นเกิดขึ้นจากความเกลียดชังในศตวรรษเก่าระหว่างเวียดนามและกัมพูชา และโดยเฉพาะอย่างยิ่ง-เวียดนาม-จีน
ในปี ค.ศ. 1975 การทหารในช่วงแรกได้เกิดขึ้นระหว่างระบอบคอมมิวนิสต์ในเวียดนามและระบอบเขมรแดงในกัมพูชา ซึ่งส่งผลทำให้เวียดนามเข้ายึดครองกัมพูชามายานนานกว่าทศวรรษ การผลักดันของเวียดนามเพื่อทำลายเขมรแดงให้สิ้นซากอย่างหลีกเลี่ยงไม่ได้จนทำให้พวกเขามีความขัดแย้งอย่างเปิดเผยกับประเทศไทย
ประเทศจีนนั้นไม่เห็นด้วยกับบทบาทปฏิบัติการในการปราบปรามการก่อกบฏต่อต้านลัทธิคอมมิวนิสต์ในลาว อย่างไรก็ตาม การคัดค้านยิ่งเพิ่มมากขึ้นต่อการบุกครองกัมพูชา กองทัพจีนได้เปิดฉากปฏิบัติการสั่งสอน เมื่อเดือนกุมภาพันธ์ ค.ศ. 1979 และโจมตีจังหวัดทางภาคเหนือของเวียดนาม ด้วยความมุ่งมั่นที่จะจำกัดอิทธิพลของโซเวียต/เวีดยนาม และขัดขวางผลประโยชน์ดินแดนในภูมิภาค
ในคำสั่งเพื่อให้สามารถควบคุมกัมพูชาได้อย่างสมบูรณ์ กองทัพประชาชนเวียดนามจำเป็นต้องขับไล่ผู้นำและหน่วยทหารที่เหลือของเขมรแดง ซึ่งได้ล่าถอยไปยังพื้นที่ห่างไกลตามแนวชายแดนไทย-กัมพูชา สถานการณ์ได้ทวีความรุนแรงมากขึ้น เนื่องจากอำนาจอธิปไตยของประเทศไทยได้ถูกละเมิดหลายต่อหลายครั้ง การต่อสู้รบอย่างหนักด้วยมีผู้เสียชีวิตและบาดเจ็บจำนวนมากเป็นผลมากจากการเผชิญหน้าโดยตรงระหว่างกองทัพเวียดนามและกองทัพไทย ประเทศไทยได้เพิ่มกำลังทหารมากขึ้น จัดซื้อยุทโธปกรณ์ใหม่ และสร้างแนวหน้าทางการทูตกับเวียดนาม และจีน ภายหลังจากการประชุมสันติภาพปารีสในปี ค.ศ. 1989 กองทัพประชาชนเวียดนามได้ถอนกำลังออกจากดินแดนกัมพูชา จนท้ายที่สุด ข้อตกลงของทหารประจำการในภูมิภาคได้จบลง ภายหลังจากข้อสรุปของสนธิสัญญาสันติภาพปารีส ปี ค.ศ. 1991
โกศ

พระเบญจาประดิษฐานพระโกศทองใหญ่ทรงพระบรมศพพระบาทสมเด็จพระนั่งเกล้าเจ้าอยู่หัว ตีพิมพ์ในหนังสือ "Description du Royaume Thai ou Siam" (ตีพิมพ์ภาษาไทยในชื่อ "เล่าเรื่องกรุงสยาม") ของบาทหลวงฌ็อง-บาติสต์ ปาลกัว พิมพ์ที่กรุงปารีส ประเทศฝรั่งเศส เมื่อ ค.ศ. 1854 (พ.ศ. 2397)
พระโกศพระบรมอัฐิ
พระบรมโกศ , พระโกศ และ โกศ คือที่ใส่พระบรมศพ พระมหากษัตริย์ พระบรมราชินี และพระบรมวงศ์ กับโกศที่พระราชทานสำหรับศพข้าราชการผู้มีบรรดาศักดิ์สูง  ตามคตินิยมของพราหมณ์ที่เชื่อว่า ต้องตั้งพระบรมศพ ,พระศพ และ ศพที่มีบรรดาศักดิ์สูง ในท่ายืน, นั่ง, คุกเข่า หรือกอดเข่าประสานมือ เพื่อส่งดวงพระวิญญาณ /วิญญาณกลับสู่สรวงสวรรค์ ในสมัยปัจจุบันโกศมักจะเป็นเพียงเครื่องยศเท่านั้นเพราะส่วนมากจะเชิญลงหีบ[ต้องการอ้างอิง]
สถานที่ที่ตั้งโกศ

เมื่อบรรจุพระศพลงพระโกศตามลำดับชั้นของโกศแล้ว จึงจะเชิญพระโกศทรงพระศพ ขึ้นประดิษฐานบนสถานที่ต่าง ๆ ตามพระอิสริยยศและเกียรติยศของโกศนั้น ๆ เป็นสำคัญ โดยแบ่งเป็นการประดิษฐานพระศพภายในพระบรมมหาราชวัง และ การประดิษฐานพระศพนอกพระบรมมหาราชวัง โดยการประดิษฐานในพระราชวังแต่เดิมจะประดิษฐานบนพระแท่นสุวรรณเบญจดลภายในพระที่นั่งดุสิตมหาปราสาท หอธรรมสังเวช หอนิเพธพิทยา หออุเทศทักษิณา
ต่อมาในรัชกาลที่ 7 โปรดเกล้าฯ ให้รื้อหอทั้งสามลงแล้วไปปลูกใหม่บริเวณริมกำแพงแก้ว โดยในปัจจุบันการประดิษฐานพระศพจะประดิษฐานบนพระที่นั่งดุสิตมหาปราสาท ศาลาสหทัยสมาคม (สำหรับพระศพ/ศพพิเศษ) โดยไม่ได้ประดิษฐานพระศพบนหอต่างๆ อีก แต่จะเชิญออกไปประดิษฐานยังพระที่นั่งหรือศาลาอื่นแทน อาทิ พระที่นั่งทรงธรรม ศาลามรุพงษ์ ศาลาบัณรศภาคย์ ฯลฯ โดยพระศพที่ประดิษฐานบนพระที่นั่งดุสิตมหาปราสาทจะประดิษฐานเฉพาะพระบรมศพของสมเด็จพระบุรพมหากษัตริยาธิราช และพระศพเจ้านายฝ่ายในเท่านั้น เว้นแต่ พระบรมศพของสมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมาร ส่วนการประดิษฐานพระศพนอกพระราชวังนั้น จะเป็นเจ้านายฝ่ายหน้าเสียส่วนใหญ่และจะเป็นเจ้านายที่ออกวังไปแล้วหากเจ้านายฝ่ายในบางพระองค์ที่สิ้นพระชนม์ยังวังของเจ้าพี่-เจ้าน้องก็อาจจะพระราชทานพระบรมราชานุญาตให้ประดิษฐานพระศพยังวังนั้นๆ ได้เช่นกัน แต่ละสถานที่จะมีลำดับเกียรติต่างกัน ดังนี้
| ลำดับ | สถานที่ | พระอิสริยยศ | ที่ตั้งของสถานที่ | ชั้นแท่นแว่นฟ้า |
| --- | --- | --- | --- | --- |
| ลำดับที่ 1 | พระที่นั่งดุสิตมหาปราสาท | พระมหากษัตริย์  พระอัครมเหสี  สมเด็จพระยุพราช  พระบรมวงศ์ที่ทรงพระกรุณาโปรดเกล้าฯพระราชทานเป็นพิเศษ | พระบรมมหาราชวัง | 5 ชั้น |
| ลำดับที่ 2 | พระที่นั่งในพระราชวัง | พระมเหสี  สมเด็จเจ้าฟ้า | พระราชวังดุสิต | 5 ชั้น |
| ลำดับที่ 3 | พระที่นั่งทรงธรรม | พระนางเจ้าสุวัทนา พระวรราชเทวี  พระเจ้าบรมวงศ์เธอ พระองค์เจ้า  ผู้ที่ทรงพระกรุณาโปรดเกล้าฯพระราชทานเป็นพิเศษ | วัดเบญจมบพิตรดุสิตวนารามราชวรวิหาร | 3 ชั้น |
| ลำดับที่ 4 | หอธรรมสังเวช หอนิเพธพิทยา หออุเทศทักษิณา | สมเด็จเจ้าฟ้า  พระองค์เจ้า | พระบรมมหาราชวัง | 3 ชั้น |
| ลำดับที่ 4 | วังต่าง ๆ | เจ้านายฝ่ายหน้าที่ออกวังไปแล้ว  ฝ่ายในที่ทรงโปรดเกล้าพระราชทานเป็นพิเศษ | วัง | 3 ชั้น |
| ลำดับที่ 5 | ศาลาสหทัยสมาคม | สมเด็จพระนางเจ้าอินทรศักดิศจี พระวรราชชายา  พระเจ้าวรวงศ์เธอ พระองค์เจ้า ทรงกรม  พระราชวงศ์ใกล้ชิด  เสนาบดีที่เป็นราชสกุล | พระบรมมหาราชวัง | 3 ชั้น |
| ลำดับที่ 5 | ศาลามรุพงษ์ | พระนางเธอลักษมีลาวัณ | วัดมกุฏกษัตริยารามราชวรวิหาร | 3 ชั้น |
| ลำดับที่ 6 | ศาลาบัณณรศภาค | ผู้ที่ได้รับพระราชทานเครื่องราชอิสริยาภรณ์จุลจอมเกล้า ชั้น ปฐมจุลจอมเกล้า , องคมนตรี , นายกรัฐมนตรี และ ผู้ที่ทรงพระกรุณาโปรดเกล้าฯเป็นพิเศษ | วัดเบญจมบพิตรดุสิตวนารามราชวรวิหาร | ชั้นเดียว |
| ลำดับที่ 6 | ศาลาภานุรังษี | ข้าราชการชั้นผู้ใหญ่ | วัดเทพศิรินทราวาสราชวรวิหาร | ชั้นเดียว |
ดูเพิ่ม

พระเมรุมาศ
หีบศพ
โลงหิน
แหล่งข้อมูลอื่น

ตำนานพระโกศ - กรมพระสมมตอมรพันธุ์ กรมพระดำรงราชานุภาพ และกรมพระนริศรานุวัติวงศ์
ตำนานพระโกศ
เวลาบุคคลสำคัญเสียชีวิตได้รับพระราชทานโกศ แล้วเขาเอาศพใส่ได้อย่างไร
กรรมวิธีนำศพลงโกศ เก็บถาวร 2018-07-25 ที่ เวย์แบ็กแมชชีน
แก้ไขระเบียบแบบเกณฑ์การพระราชทานโกศและเครื่องเกียรติยศประกอบศพ 14 ธันวาคม พ.ศ. 2567
โกศโถซึ่งพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พระราชทานเป็นเกียรติยศแก่ศพพระธรรมวิสุทธิมงคล (บัว ญาณสมฺปนฺโน) บนศาลาการเปรียญวัดเกษรศีลคุณ (วัดป่าบ้านตาด) อำเภอเมือง จังหวัดอุดรธานี (พ.ศ. 2554)
พระโกศกุดั่นใหญ่ประกอบพระอิสริยยศซึ่งพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พระราชทานเป็นเกียรติยศแก่พระศพ สมเด็จพระสังฆราชเจ้า กรมหลวงวชิรญาณสังวร ณ พระตำหนักเพ็ชร วัดบวรนิเวศวิหาร กรุงเทพมหานคร (พ.ศ. 2558)
พระโกศทองน้อยประดิษฐานพระศพ พระนางเจ้าสุวัทนา พระวรราชเทวี ณ พระที่นั่งทรงธรรม วัดเบญจมบพิตรดุสิตวนาราม กรุงเทพมหานคร (พ.ศ. 2528)
การเลือกตั้งนายกองค์การบริหารส่วนจังหวัดลำพูน พ.ศ. 2568

การเลือกตั้งนายกองค์การบริหารส่วนจังหวัดลำพูน พ.ศ. 2568 เป็นส่วนหนึ่งของการเลือกตั้งนายกองค์การบริหารส่วนจังหวัดในประเทศไทย พ.ศ. 2568 กำหนดให้มีขึ้นในวันที่ 1 กุมภาพันธ์ พ.ศ. 2568 ประกอบไปด้วยการเลือกตั้งนายกองค์การบริหารส่วนจังหวัด 1 ที่นั่ง เป็นการเลือกตั้งที่จัดขึ้นพร้อมกับการเลือกตั้งสมาชิกสภาองค์การบริหารส่วนจังหวัดลำพูน พ.ศ. 2568
ผู้สมัคร > หมายเลข 1 : วีระเดช ภู่พิสิฐ

อดีตหัวหน้าสำนักงานพรรคก้าวไกล ลำพูน สังกัด พรรคประชาชน บุตรชายนายประเสริฐ ภู่พิสิฐ อดีตนายก อบจ.ลำพูน และอดีตประธานหอการค้า จังหวัดลำพูน
ผู้สมัคร > หมายเลข 2 : อนุสรณ์ วงศ์วรรณ

อดีตนายกองค์การบริหารส่วนจังหวัดลำพูน สังกัด พรรคเพื่อไทย อดีตรัฐมนตรีว่าการกระทรวงวัฒนธรรม รัฐมนตรีว่าการกระทรวงการพัฒนาสังคมและความมั่นคงของมนุษย์ อดีต สส.ลำพูน 4 สมัย
ผลการเลือกตั้ง

| ผลการเลือกตั้งนายกองค์การบริหารส่วนจังหวัดลำพูน> พรรค | ผลการเลือกตั้งนายกองค์การบริหารส่วนจังหวัดลำพูน> พรรค | ผลการเลือกตั้งนายกองค์การบริหารส่วนจังหวัดลำพูน> ผู้สมัคร | ผลการเลือกตั้งนายกองค์การบริหารส่วนจังหวัดลำพูน> คะแนนเสียง | ผลการเลือกตั้งนายกองค์การบริหารส่วนจังหวัดลำพูน> % | ผลการเลือกตั้งนายกองค์การบริหารส่วนจังหวัดลำพูน> ± |
| --- | --- | --- | --- | --- | --- |
|  | ประชาชน   | วีระเดช ภู่พิสิฐ (1) | 109,372 | 51.40 | – |
|  | เพื่อไทย   | อนุสรณ์ วงศ์วรรณ (2)* | 103,405 | 48.60 | +3.24 |
| ผลรวม | ผลรวม | ผลรวม | 212,777 | 100.00 | — |

| บัตรดี | บัตรดี | บัตรดี | 212,777 | 87.78 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 14,478 | 5.98 | – |
| บัตรเสีย | บัตรเสีย | บัตรเสีย | 15,133 | 6.24 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 242,388 | 73.43 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 330,102 | 100.00 | — |
: ประชาชน   ได้ที่นั่งจาก เพื่อไทย  
ผลการเลือกตั้งปรากฏว่า วีระเดช ภู่พิสิฐ ได้รับการดำรงตำแหน่ง และคณะกรรมการการเลือกตั้ง ได้รับรองการเลือกตั้งเมื่อวันที่ 25 กุมภาพันธ์ พ.ศ. 2568